ဈာနဗုဒ္ဓရုပ်ပွားတော်

ဈာနဗုဒ္ဓရုပ်ပွားတော် (သက္ကတ: ဓျာနဗုဒ္ဓ) သည် အိန္ဒိယနိုင်ငံ၊ အန္ဓရဒေသပြည်နယ်၊ အမရဝတီမြို့တွင် တည်ရှိသည့် ထိုင်တော်မူ၍တရားအားထုတ်နေဟန် ဗုဒ္ဓရုပ်ပွားတော်တစ်ဆူ ဖြစ်သည်။ ရုပ်ပွားတော်သည် ၁၂၅ ပေ (၃၈ မီတာ) မြင့်၍ နေရာသည် ၄.၅ ဧက ကျယ်ဝန်းသည်။ Krishna မြစ်၏ မြစ်ကမ်းတွင် တည်ထားသည်။ အမရဝတီအနုပညာကျောင်းက စာပေကျမ်းဂန်များဖြင့် အလှဆင်ထားသည်လည်း ရှိသည်။

သမိုင်း
အမရဝတီမြို့နှင့် အနီးအနားရှိ ဓရနိကောတရွာ (Dharanikota) တို့အကြောင်းကို သမိုင်းမှတ်တမ်းများတွင် တွေ့ရှိရသည်မှာ BCE ၅ ရာစုက ဖြစ်သည်။ အမရဝတီမြို့သည် BCE ၃ ရာစုနှ CE ၃ ရာစုအထိ Satavahanas ၏ မြို့တော်ဖြစ်ခဲ့သည်။ အမရဝတီမြို့၏ အရေးအကြီးဆုံးသမိုင်းဝင်နေရာမှာ အမရဝတီစေတီတော် ဖြစ်သည်။ စေတီတော်ကို အိန္ဒိယနိုင်ငံရှေးဟောင်းသုတေသနအဖွဲ့က ပြတိုက်နေရာတစ်ခုအဖြစ် ထိန်းသိမ်းထားသည်။ ၎င်းကို ပြတိုက်ဟောင်းတစ်ခုအဖြစ် သိကြသည်။

R. Mallikarjuna Rao က အန္ဓရဒေသခရိုင်၊ Guntur ရှိ လူမှုဝန်ထမ်းကယ်ဆယ်ရေးဌာနတွင် ဒုတိယညွှန်ကြားရေးမှူးအဖြစ် ထမ်ဆောင်ခဲ့စဉ် ၂၀၁၂ ခုနှစ်၌ စေတီတော်တည်ထားကိုးကွယ်ရန် စီမံကိန်းကို စိတ်ကူးရခဲ့သည်။ အမရဝတီအနုပညာကျောင်း၏ 200 BCE - 200 CE ခေတ်ကာလ အနုပညာလက်ရာများကို Mallikarjuna Rao သည် စိတ်ဝင်စားခဲ့ကာ ပြန်လည်ဖန်တီးချင်ခဲ့သည်။ Guntur ခရိုင်အုပ်ချုပ်ရေးက ၄.၅ ဧကရှိသည့် မြေနေရာကို ထောက်ပံ့ပေးခဲ့ကာ တည်ဆောက်မှုကို ၂၀၀၃ - ၂၀၀၄ ခုနှစ်တွင် စတင်ခဲ့သည်။ ထောက်ပံ့ငွေများမှာ အန္ဓရဒေသပြည်နယ်အစိုးရ၊ Guntur ခရိုင်အုပ်ချုပ်ရေး၊ ဒလိုင်းလားမား၊ ခရီးသွားဌာန၊ Kalachakra စည်းရုံးသူများ Norbulingka နှင့် Mallikarjuna Rao ၏ နှုတ်ဆက်ကတ်ပြားများနှင့် ရေးဆွဲထားသည်များကို ရောင်းချရမှုများ ပါဝင်သည်။ ခရီးသွားဌာနသည် ၂၀၀၇ ခုနှစ်တွင် စီမံကိန်းကို လွှဲယူခဲ့သည်။ တည်ဆောက်မှုများသည် ၂၀၁၅ ခုနှစ်တွင် ပြီးစီးခဲ့သည်။

တည်နေရာနှင့် တည်ဆောက်ထားပုံ
ဈာနဗုဒ္ဓရုပ်ပွားတော်သည် အမရဝတီမြို့တွင် တည်ရှိ၍ ၁၂၅ ပေ( ၃၈ မီတာ) မြင့်သည်။ Krishna မြစ်၏ မြစ်ကမ်းပေါ်တွင်တည်ရှိ၍ ၄.၅ ဧက (၁.၈ ဟက်တာ) ကျယ်ဝန်းသည်။ ရုပ်ပွားတော်သည် တိုင်ရှစ်တိုင်အထက်ရှိ ကြာပလ္လင်ပေါ်တွင် စံပယ်လျက်ရှိသည်။

တည်ဆောက်ထားပုံနှင့် အသွင်အပြင်
ရုပ်ပွားတော်ကို ၂၀၀၃ ခုနှစ်တွင် တည်ဆောက်ခဲ့ပြီး ၂၀၁၅ ခုနှစ်တွင်ပြီးစီးခဲ့သည်။ ရုပ်ပွားတော်သည် ကြီးမားသည့် ကြာပလ္လင်ပေါ်တွင် တည်ရှိကာ တိုင်ရှစ်တိုင်ဖြင့် ထောက်ကန်ထားသည်။ ထိုတိုင်ရှစ်တိုင်မှာ ဗုဒ္ဓ၏ ဒုက္ခချုပ်ငြိမ်းရာသို့ သွားရာလမ်းကြောင်းဖြစ်သည့် မဂ္ဂင်ရှစ်ပါးကို ရည်ညွှန်းသည်။ ရုပ်ပွားတော်ကြီးရှိရာ နေရာကို ဇုန်လေးခု ခွဲခြားထားကာ သစ္စာတရားများနှင့် ဘဝ၏အဆင့်များအတွက် ayaka တိုင်ငါးခုလည်း ရှိသည်။ APTDC သည် ရုပ်ပွားတော်၏ ရှေ့တွင် ပန်းခြံတစ်ခုကို ၂၀၁၈ ခုနှစ်တွင် ဖွင့်လှစ်ပေးခဲ့သည်။ 

ရုပ်ပွားတော်၏ အောက်ခြေ၌ ပြတိုက်သုံးလွှာ တည်ရှိသည်။ ပြတိုက်တွင် အမရဝတီအနုပညာပန်းပုများကို ပြသထားသည်။ ထိုပန်းပုများသည် ဗုဒ္ဓ၏အကြောင်း၊ အမရဝတီမဟာစေတီတော်မှ မူလလက်ရာများကို ပုံတူကူးယူထားသည့် လက်ရာများ ဖြစ်သည်။

ကိုးကား

ကဏ္ဍ:အိန္ဒိယနိုင်ငံရှိ ဗုဒ္ဓဘာသာ စေတီပုထိုးများ